《千秋岁引·词赋伟人》
宋代·佚名

词赋伟人，当代一英杰。信独步儒林蟾宫客。名登雁塔正青春，更不历郡县徒劳力。即趋朝，典文衡，居花掖。得俦词科推第一。便掌丝纶天上尺。见说庆生辰，当此日。翠蓂三四叶方新，朱明正属清和节。行作个，黑头公，专调燮。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。